GC4R2MF Vikersund fjordpark (Traditional Cache) in Buskerud, Norway created by leifen47 adopted by Natttur
Vikersund fjordpark
A cache by leifen47 adopted by Natttur Send Message to Owner Message this owner
leifen47 var en av distriktets mest kreative cacheutleggere, og da han gikk bort var det naturlig at hans cacher fikk bestå. Beskrivelse og cache er i størst mulig grad beholdt slik som leifen47 utformet det.
Cachen er plassert akkurat her for å sette fokus på dette helt spesielle friområdet som ligger nesten i Vikersund sentrum. Dette er et område som trekker både turister og flere fastboende til Vikersund og Modum. Se deg rundt. Her vil du kunne trives!
Modum kommune skal ha skryt for å ha gjort det fint med gangveier, stier og mindre "rasteplasser" langs nedre deler av Tyrifjorden og videre sydover langs Drammenselva. Nå arbeides det med en ny reguleringsplan der det bl.a. ser ut til å komme boliger i området. Strekningen fra jernbanestasjonen og nordover til rådhuset er sentrumsnært og naturskjønt. Det er god plass og det er plass til alle. Her kan en bade og kose seg ved vannet, ha med barna på leikeplassen, dyrke interessen for båtliv, spasere, bare sitte ned eller utfolde seg i ulike andre aktiviteter - Et helt unikt område for friluftsliv og rekreasjon … og slik håper vi at det skal være også for kommende generasjoner!
Til slutt om cachen: Siden det er en "park and grab" sier det seg selv at du skal være oppmerksom på trafikken. Dette er en liten pet-flaske som inneholder bare loggremse og blyant. Den skal være grei å få tak i hele døgnet og hele året.